उधर, नवाबगंज क्षेत्र के मोहम्मदाबाद रोड पर स्थित नर्सरी में भी आंधी के दौरान आग लग गई। बांसमई स्थित वन विभाग की नर्सरी के पास ही एक किसान ने कूड़े के ढेर को समाप्त करने के लिए उसमें आग लगाई थी तभी हवा चलने लगी और चिंगारी उड़कर नर्सरी में इधर उधर पड़ी सूखी पत्तियों में जा लगी और वहीं से आग भड़क गई। नर्सरी में लगे सभी पौधे उस आग की चपेट में आ गए। आसपास रहने वाले ग्रामीणों ने हैंडपंप और ट्यूबवेल से पानी लाकर आग पर फेंका। काफी देर बाद आग पर काबू पाया जा सका।